Document ID: 32003R1665

32003R1665
L 235/6
JURNALUL OFÍCIAL AL UNIUNII EUROPENE
REGULAMENTUL (CE) NR. 1665/2003 AL COMISIEI
din 22 septembrie 2003
de completare a anexei la Regulamentul (CE) nr. 2400/96 (Clementine del Golfo di Taranto, Mela Val di Non și Clementinas de las Tierras del Ebro sau Clementines de les Terres de l'Ebre)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 692/2003 (2) al Comisiei, în special articolul 6 alineatele 3 și 4,
întrucât:
(1)
În conformitate cu articolul 5 din Regulamentul (CEE) nr. 2081/92, Italia a transmis Comisiei o cerere de înregistrare ca indicație geografică a denumirii „Clementine del Golfo di Taranto” și o cerere de înregistrare ca denumire de origine a denumirii „Mela Val di Non”, iar Spania a transmis Comisiei o cerere de înregistrare ca indicație geografică a denumirii „Clementinas de las Tierras del Ebro” sau „Clementines de les Terres de l'Ebre”.
(2)
S-a constatat, în conformitate cu articolul 6 alineatul 1 din regulamentul menționat anterior, că aceste cereri sunt conforme cu acest regulamentul și, în special, că ele conțin toate elementele prevăzute la articolul 4.
(3)
Nu a fost transmisă Comisiei nici o declarație de opoziție, în sensul articolului 7 din Regulamentul (CEE) nr. 2081/92, în urma publicării în Jurnalul Oficial al Comunităților Europene (3) a denumirilor care figurează în anexa la prezentul regulament.
(4)
Prin urmare, aceste denumiri pot fi înscrise în „Registrul denumirilor de origine protejate și al indicațiilor geografice protejate” și deci protejate la nivel comunitar ca denumiri de origine protejate sau indicații geografice protejate.
(5)
Anexa la prezentul regulament completează anexa la Regulamentul nr. 2400/96 (4) al Comisiei, modificat ultima dată de Regulamentul (CE) nr. 1491/2003 (5),
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2400/96 se completează cu denumirile care figurează în anexa la prezentul regulament și aceste denumiri se înscriu în „Registrul denumirilor de origine protejate și al indicațiilor geografice protejate” ca denumiri de origine protejate (DOP) sau indicații geografice protejate (IGP), prevăzut la articolul 6 alineatul 3 din Regulamentul (CEE) nr. 2081/92.
Articolul 2
Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 septembrie 2003.

Labels: 3
18
17